Folketing
1999-03-04

Da Enhedslistens ordfører, hr. Frank Aaen, er forhindret i at være til stede, skal jeg meddele, at Enhedslisten ikke kan støtte dette forslag. Skal der gives mere støtte til forskellige almenvelgørende formål, bør det ske i form af direkte tilskud, hvor formålet og tilskuddets størrelse er synligt og klart, og ikke i form af en skattefidus, hvor ingen kan se, hvad det koster, eller hvad udgiften går til. Jeg skal i øvrigt gøre opmærksom på, at vi gerne havde set endnu færre muligheder for at udskyde skat og altså i virkeligheden arbejder i den modsatte retning af dette forslag.